Q Club - Feel the Night Petak (DJ Defunct)
2026-03-20 22:00 - 23:30 (Europe/Vienna) | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na sva žestoka pića.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Batina vodi bitku za čisti Dunav i čiste šume
2026-03-21 09:00 - 12:00 | Zeleni otok, Batina, Hrvatska, 31300, Croatia (Local Name: Hrvatska)
Dok Dunav svake godine nakon povlačenja iz korita u šumama oko Batine ostavlja velike količine naplavnog otpada, lokalna zajednica ponovno pokazuje da se priroda može zaštititi zajedničkim djelovanjem. Hrvatske šume i Općina Draž 21. ožujka, uoči Svjetskog dana voda, organiziraju akciju čišćenja obale Dunava i naplavnih šumskih područja u Batini.
Riječ je o četvrtoj godini zaredom kako Općina Draž i Hrvatske šume, zajedno s partnerima i volonterima, organiziraju ovu ekološku akciju. Cilj je ukloniti otpad koji nakon visokog vodostaja Dunava ostaje u šumama i uz obalu rijeke te podići svijest o važnosti očuvanja prirode i voda.
Otpad koji dolazi rijekom
Naplavne šume uz Dunav svake godine postaju mjesto na kojem se zadržava otpad koji rijeka donosi iz uzvodnih zemalja poput Mađarske i Austrije. Kada se rijeka izlije iz korita i voda uđe u šumu, struja slabi pa se razni predmeti zadržavaju među stablima. Nakon povlačenja vode u šumi ostaju plastični i gumeni otpad, boce, staklenke i drugi naplavljeni materijal koji narušava izgled prirode i šteti okolišu.
Problem i lokalnog otpada
Osim otpada koji dolazi rijekom, u šumi se povremeno pronalazi i komunalni te građevinski otpad koji neodgovorni pojedinci odlažu u prirodu. Takvo ponašanje, upozoravaju organizatori, predstavlja problem za cijelu zajednicu jer narušava okoliš i kvalitetu života.
Zajednička akcija na Zelenom otoku
Sudionici akcije okupit će se u Batini te će prošetati obalom Dunava prikupljajući otpad koji će potom biti odložen na riječnoj plaži na Zelenom otoku. Nepristupačna mjesta volonteri će obići traktorima i terenskim vozilima, a po potrebi i čamcima.
Podizanje svijesti i uključivanje mladih
Organizatori ističu kako je cilj ove akcije potaknuti zajednicu na redovito sudjelovanje u sličnim aktivnostima te dodatno ojačati suradnju između institucija, udruga i građana. Poseban naglasak stavlja se i na edukaciju mladih o važnosti očuvanja prirode, ali i na promjenu navika dijela stanovništva, jer još uvijek postoje pojedinci koji otpad odlažu u prirodu.
Izvor/foto: TZ Općine Draž

4. Dan baranjskog meda
2026-03-21 09:00 - 14:00 | Etnološki centar baranjske baštine, Ulica kralja Tomislava 70, Beli Manastir, Hrvatska, 31300, Croatia (Local Name: Hrvatska)
U subotu, 21. ožujka 2026. godine, u Etnološkom centru baranjske baštine u Belom Manastiru održat će se 4. Dan baranjskog meda, u organizaciji Pčelarske udruge Baranja. Program započinje u 9 sati i trajat će do 14 sati.
Posjetitelje očekuje sajam meda, nastup učenika Umjetničke škole Beli Manastir, medni doručak i kušanje ocijenjenih medova, kao i stručno predavanje Igora Petrovića pod nazivom „Kako prodati svoj med?!“. U sklopu programa bit će održano i proglašenje rezultata 19. ocjenjivanja meda PU Baranja.
Ova manifestacija promovira kvalitetu baranjskog meda, rad lokalnih pčelara te važnost pčelarstva i domaćih proizvoda u razvoju lokalne zajednice. Ujedno je i prilika za druženje, razmjenu iskustava te upoznavanje građana s bogatstvom i raznolikošću mednih proizvoda našega kraja.

Izvor/foto: Turistička zajednica područja Baranje

Dan žaba u Zoološkom vrtu Osijek!
2026-03-21 10:00 - 12:00 | Zoološki vrt Osijek, Tvrđavica 1, Osijek, Hrvatska, 31000, Croatia (Local Name: Hrvatska)
Svjetski dan žaba stiže u ZOO vrt!
Nedavno su u Zoološki vrt Osijek stigle otrovne žabe. Posjetite ZOO vrt Osijek i saznajte sve o njihovom načinu života. Studenti Odjela za biologiju pripremaju edukativan program.
Subota, 21. ožujka 2026.
10:00 – 12:00 sati
Cijena prema redovnom cjeniku.
Izvor: Zoološki vrt Osijek

30. Dan narcisa – dan borbe protiv raka dojke
2026-03-21 10:00 - 13:00 | Trg Ante Starčevića, Trg Ante Starčevića, Osijek, Hrvatska, 31000, Croatia (Local Name: Hrvatska)
Danas obilježavamo Dan narcisa, humanitarnu i javnozdravstvenu akciju koju je pokrenula Hrvatska liga protiv raka. Na Trgu Ante Starčevića od 10 do 13 sati Mammae Osijek, klub žena liječenih na dojci, Gradska liga protiv raka Osijek Nastavni zavod za javno zdravstvo Osječko-baranjske županije u suradnji s Kliničkim bolničkim centrom Osijek, Domom zdravlja Osječko-baranjske županije, Medicinskom školom Osijek, Invalidskim društvom ILCO Osijek, Izviđačkim klubom Javor Osijek, udrugama JA KA, HULL i CroMSIC Osijek pod pokroviteljstvom Grada Osijeka prigodnom prodajom i podjelom cvijeta narcisa i edukativnih materijala organiziraju ovogodišnji Dan narcisa.
Izvor: Nastavni zavod za javno zdravstvo Osječko-baranjske županije

Sajam ljepote i zdravlja
2026-03-21 10:00 - 19:00, 2026-03-22 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
21. – 22. ožujka 2026.
Gospodarski centar, Osijek
U Gospodarskom centru održat će se treći Sajam ljepote i zdravlja, specijalizirano sajamsko događanje koje donosi suvremen pogled na industriju ljepote i zdravlja, kao spoj stručnosti, inovacija, iskustva i emocije.
Sajam ljepote i zdravlja nije samo događanje, to je iskustvo koje povezuje znanje, trendove i suvremeni način života, stvarajući prostor za razmjenu ideja, upoznavanje noviteta i praćenje smjera u kojem se industrija razvija.
Tijekom dva dana predstavit će se teme koje danas definiraju pojam ljepote i zdravlja:
– njega kose, lica i tijela
– profesionalna kozmetika i aparati
– wellness, masaže, fitness i zdravlje
– estetska medicina i nutricionizam
– modni i beauty trendovi
Industrija ljepote i zdravlja danas znači više od izgleda, ona podrazumijeva brigu o sebi, održivost, inovaciju i kvalitetu života. Sajam prati upravo te vrijednosti, predstavljajući:
– prirodne i održive proizvode
– pametne tehnologije i suvremena rješenja
– moderne metode njege i očuvanja zdravlja
– brendove koji prate budućnost
Sajam ima važnu ulogu u poticanju razmjene znanja i iskustava među stručnjacima, praćenju aktualnih trendova te promociji djelatnosti koje pridonose unapređenju zdravlja i kvalitete života. Kroz izložbeni i edukativni program, sajam doprinosi razvoju gospodarskih aktivnosti i jačanju pozicije Osječko-baranjske županije kao regionalnog središta poslovnih, stručnih i tematskih događanja.
Više informacija o Sajmu ljepote i zdravlja možete pronaći ovdje.
Prijavnicu za sudjelovanje na sajmu preuzmite ovdje.
Izvor/foto: Gospodarski centar Osječko-baranjske županije

Kino Urania – Subota, 21. ožujka 2026.
2026-03-21 10:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
10:15 program obilježavanja Svjetskog dana osoba s down sindromom
11:00 Dječja matineja: Glavonja (83 min)
16:50 Kino klub: Frankofonija: Mala Amelie- Amélie et la métaphysique des tubes TITL (77 min)
17:00 25 YEARS: The Lord of The Rings: The Return of the King original version bez titla (253 min)
18:15 Kino klub: Frankofonija: Mlade majke- Jeunes mères (105 min) PREMIJERA
21:15 Projekt spasitelj- Project Hail Mary (156 min) PREMIJERA
20:15 Kino klub: Posljednji viking- Den sidste viking (116 min)

Uprizorenje Muke Kristove u Osijeku
2026-03-21 15:00 - 17:00 | Župa sv. Ćirila i Metoda
Osječka Župa sv. Ćirila i Metoda organizira uprizorenje Muke Kristove u subotu, 21. ožujka u 15 sati, ispred župne crkve i u dvorištu te parku pokraj crkve. Scenski prikaz izvode članovi udruge Stepinčeva oaza mira iz Zaprešića.
Posjetitelji će tijekom uprizorenja moći svojim novčanim prilogom podržati misijski rad don Jakoslava Banića u Ugandi kao i same troškove organizacije uprizorenja Muke Kristove.
Svi su pozvani i dobrodošli na uprizorenje u kojem sudjeluje više od 70 glumaca.

Rukomet: Hrvatska - Švicarska (M)
2026-03-21 17:00 - 19:00 | Dvorana Gradski vrt, Kneza Trpimira 23, Osijek, Hrvatska
Hrvatska rukometna reprezentacija stiže u dvoranu Gradski vrt!
Izvor/foto: Zajednica osječkog sporta

Koncert - Duo Hojsak i Novosel ft. Pero Galić
2026-03-21 19:00 - 22:00 | Centar za kulturu Beli Manastir, Ulica kralja Tomislava 2, Beli Manastir, Hrvatska, 31300, Croatia (Local Name: Hrvatska)
Centar za kulturu Grada Belog Manastira organizira koncert dua Hojsak i Novosel ft. Pero Galić, 21. ožujka 2026. u 19 sati u Velikoj dvorani Centra za kulturu. Ulaznice se mogu kupiti radnim danom od 9 do 15 sati, a u četvrtak od 9 do 17 sati u Centru za kulturu, Kralja Tomislava 2 u Belom Manastiru. Ulaznice će biti u prodaji sat vremena prije početka koncerta na blagajni Centra. Cijena ulaznice je 15,00 eura.
Izvor/foto: Centar za kulturu Beli Manastir

Xander i Ivona Damjanović - Kafanica
2026-03-21 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Čašćenje gostiju rakijom do 22:00.
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Bure Bar - Cheers & Chaos Saturday (DJ Dancho)
2026-03-21 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Q Club - Party Protocol Subota (DJ Defunct)
2026-03-21 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Kino Urania – Nedjelja, 22. ožujka 2026.
2026-03-22 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: David (109 min) SINK PREMIJERA
16:00 Skakutavci- Hoppers (105 min) SINK
16:45 Kino klub: Frankofonija: Honey (97 min)
18:30 Kino klub: Frankofonija: Mlade majke- Jeunes mères (105 min) PREMIJERA
19:00 Sandra Silađev, monodrama SEANSA
20:20 Kino klub: Frankofonija: Stranac- L’etranger (122 min)
21:00 Sentimentalna vrijednost- Sentimental Value/Affeksjonsverdi (133 min)

Predstava - Seansa
2026-03-22 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Nakon čak 23 rasprodane izvedbe u našem kinu — s monodramama Dejt, Astroklikeri i aktualnom Seansom — Sandra Silađev ponovno dolazi pred osječku publiku. I to s predstavom koja je već u svojim prvim danima izazvala snažne reakcije i pune dvorane.
🎭 Seansa — monodrama Sandre Silađev
🗓 22.3. u 19:00
📍 Kino Urania
🎟 Ulaznice: 20 EUR blagajna kina + online: https://core-event.co/events/sandra-siladev-ponovno-u-osijeku-seansa-se-vraca-u-kino-urania-2232026-u-19-sati-632c/
Seansa je intimna, mračna i duhovita crna komedija koja kroz lik Jasne — žene u petom desetljeću života — otvara pitanja mentalnog zdravlja, samoće, povjerenja i apsurda suvremenog života. Kroz groteskan, ali dirljiv monolog, predstava propituje gdje danas završava privatno, a počinje javno, te je li osobna bol postala nova društvena valuta.
Sandra balansira između smijeha i nelagode, satire i emocije, stvarajući izvedbu koja publiku istovremeno zabavlja i suočava s vlastitim iskustvima. Seansa nije klasična dramska forma — to je susret s ogledalom našeg vremena: lajkovima, očekivanjima i potrebom da intimno postane javno.
⚠️ Podsjetnik: prethodne izvedbe rasprodane su u svega nekoliko dana — preporuka je ne čekati zadnji trenutak.

Predstava - Dok zvijezde ne padnu
2026-03-23 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Aktualna do same srži temeljnih međuljudskih odnosa, Beth Steel svojom, žanrovski diskutabilnom, dramom koja započinje kao laka, pitka i prpošna komedija, načinje i zaposjeda stvarnost kao kalup u kojem živimo, dok se društvenim (međuljudskim) ostvarenim odnosima služi kao mizanscenom u kojem opća mjesta imaju ulogu “sklopke” za iskreni smijeh. Ona vješto secira stratuse tjeskobe opstanka kojemu smo izloženi u društvu koje je sreću i poziciju u njoj (a među “drugima”) determinirao novcem kao jedinim alatom samoostvarenja i priznanja.
Sve započinje svadbom kao inicijacijskim prelaskom u novo, u novo okrilje unutar kojega pojedinac dobiva “priliku” u dvoje se iznova ostvariti i uzdignuti do tražene euforije “sreće i razumijevanja”. I bio bi to predvidiv narativ da nije zaokreta kojim nas Steel naprasno vraća u iskrenu stvarnost, onu koja kirurški razdvaja “nas” od “drugih”. Uvijek smo, zapravo, “nasuprot drugih”, ne izričito u sukobu, nego više pred drugim kao ispred ogledala u kojem zapažamo obrise vlastitih tjeskoba, strahova, htijenja, stremljenja, ali i istovjetnosti i podudarnosti. Drugi je uvijek ono što bih JA htio biti. Zato reagiramo dvojako: divljenjem ili zavišću. Najčešće zavišću koja rađa gnjev, reakciju odbacivanja i deklasiranja.
U drami Beth Steel susreću se dva svijeta: autohtoni i alohtoni, svijet “starosjedilaca” i svijet “došljaka”, migranata, tražitelja bolje sudbine kroz traženje posla izvan okvira zadanoga rođenjem. Steel, naime, poseže za pitanjima koja često čitamo kod anonimnih komentatora ispod vijesti na portalima koje govore o radnim dozvolama izdanima strancima ili migrantima koji su poginuli tragajući za boljim životom. Ona u brak povezuje mnogima nepovezivo: Britanku i Poljaka. Britanska strana svatovske družine vlastitu bijedu stagnacije i kroničnoga neuspjeha spoznaje u izravnom doticaju s Poljakom koji od prvoga posla smetlara nezaustavljivo grabi gore, uza stube piramide društvenoga statusa. I u prasku sve eskalira, padaju maske prividne uljuđenosti, političke korektnosti, događa se pobuna protiv “stranaca koji nam otimaju radna mjesta”, koji “ne govore naš jezik”. Započinje rat u točki prijepora, u pregibu promjene koja svijet kao prostor supostojanja ciklički, zapravo, zapljuskuje otkako je čovječanstva.
I tu je taj “problem” žanrovske odrednice koja se hvata svršetka koji ne okončava, nego posvuda u svijetu traje kao zbilja koju Beth Steel majstorski prebacuje na raster scenske pojavnosti kao skicu za raspravu o određivanju pravde kao kategorije u kojoj uvijek postoje pobjednici i gubitnici. Premda je ta rasprava jalova: srazovi nikada ne rezultiraju pobjedama, nego isključivo promjenama, novim stanjima i okolnostima. Otuda i dojmljivost, perceptivna jakost ove sjajne drame u dihotomiji smijeha i gorčine.
Ivana Šojat

Predstava - Mali princ
2026-03-24 10:00 - 12:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Utorak, 24. ožujka 2026. u 10,00 sati
Dvorana: : Trg bana Josipa Jelačića 19
Koprodukcija Dječje kazalište Branka Mihaljevića u Osijeku i Gradsko kazalište Joza Ivakić
Vinkovci
MALI PRINC
Antoine de Saint-Exupéry /Petra Mrduljaš/Dražen Ferenčina
Organizirani dolazak i slobodna prodaja ulaznica
Cijena ulaznice: 4,50 eura

Kino Urania – Utorak, 24. ožujka 2026.
2026-03-24 16:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Frankofonija: Arco (89 min) TITL
16:50 Svadba (97 min)
18:30 Kino klub: Frankofonija: Stranac- L’etranger (122 min)
18:40 Sentimentalna vrijednost- Sentimental Value/Affeksjonsverdi (133 min)
20:40 Kino klub: Posljednji viking- Den sidste viking (116 min)
21:00 Projekt spasitelj- Project Hail Mary (156 min) PREMIJERA

Predstava - Vještice iz Salema
2026-03-24 18:00 - 20:00, 2026-03-25 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Drama Arthura Millera koja otkriva lice histerije, straha i manipulacije.
U središtu male puritanske zajednice 17. stoljeća razbuktava se lov na vještice, ali pod optužbama ne gori magija – već istina, ljubav i savjest. Arthur Millerova kultna drama, temeljena na stvarnim događajima iz Salema, ogoljuje mehanizme kolektivne paranoje i moralnog sljepila, upozoravajući koliko je tanka granica između pravde i progona.
Može li pojedinac ostati vjeran sebi dok mu društvo sudi?
Nova inscenacija u režiji Ivana Plazibata donosi suvremen pogled na klasiku koji odzvanja i danas.
Postanite svjedocima jednog od najmoćnijih trenutaka suvremenog teatra!
Foto: Kristijan Cimer

Predstava - Hotel 88
2026-03-24 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Jedna od najgledanijih regionalnih komedija, beogradska predstava „Hotel 88“, premijerno stiže pred publiku u Osijeku. Predstava će se održati u utorak, 24.03. u Kulturnom centru Osijek.
Od svoje premijere 2017. godine do danas, „Hotel 88“ stekla je status kultne komedije. Izvedena je više od 600 puta diljem svijeta, a pogledalo ju je preko 100.000 gledatelja. Nakon brojnih rasprodanih izvedbi, sada je konačno mogu pogledati i ljubitelji kazališta u Osijeku.
Ulaznice su u prodaji online na mojekarte.hr, a interes je veliki pa predlažemo da svoje karte osigurate na vrijeme.
O čemu se radi u predstavi „Hotel 88“
Viktor i Ana dolaze u luksuzni hotel na moru kako bi ondje proveli savršen medeni mjesec. Sandra i Marko dolaze u isti hotel, s potpuno istim planom. Sve bi bilo idilično da Viktorova Ana i Sandrin Marko nisu nekada bili u vrlo burnom braku.
Kad ste čuli izraz „medeni mjesec“, vjerojatno ste pomislili na romantičnu priču. Međutim, kada se na istom medenom mjesecu sretnu bivši supružnici – svaki sa svojim novim partnerom – romantika vrlo brzo prerasta u urnebesnu komediju.
Tijekom jedne noći u Hotelu 88, životi ovih likova doživjet će niz nepredvidivih i komičnih obrata.
U predstavi igraju Tamara Krcunović, Andrija Kuzmanović, Jelisaveta Orašanin i Vladimir Aleksić, popularni glumci koje publika dobro poznaje s kazališnih scena, filmova i televizijskih serija.
“Hotel 88” je romantična priča koja predstavlja jedinstveni spoj suvremenog ambijentalnog teatra i tradicionalne komedije situacije. Sa statusom najgledanije komedije na Balkanu ova predstava već godinama donosi svoju prepoznatljivu toplinu, humor i ritam svakoj publici.
Ne propustite pogledati ovu predstavu u Osijeku.
Osigurajte ulaznice na vrijeme.
Izvor/foto: Kulturishka

Predstava - Mali princ
2026-03-25 10:00 - 13:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Srijeda, 25. ožujka 2026. u 10,00 sati i 12,00 sati
Dvorana: : Trg bana Josipa Jelačića 19
Koprodukcija Dječje kazalište Branka Mihaljevića u Osijeku i Gradsko kazalište Joza Ivakić
Vinkovci
MALI PRINC
Antoine de Saint-Exupéry /Petra Mrduljaš/Dražen Ferenčina
Organizirani dolazak i slobodna prodaja ulaznica
Cijena ulaznice: 4,50 eura

Izložba - Everyday Danube. Childhood & Youth
2026-03-25 12:00 - 15:00 | Kapucinska 36, Kapucinska 36, Osijek, Hrvatska, Croatia (Local Name: Hrvatska)
Muzej Slavonije sudjeluje u međunarodnom projektu Svakodnevica uz Dunav (Everyday Danube). Usmjeren je na istraživanje djetinjstva i mladosti u dunavskoj regiji kroz različita povijesna razdoblja, s posebnim naglaskom na svakodnevne životne prakse, osobna iskustva i procese oblikovanja identiteta. Projekt polazi od ideje da se europska baština ne gradi isključivo kroz velike povijesne događaje, već ponajprije kroz male, osobne priče – kroz sjećanja, odnose, predmete i prostore koji oblikuju odrastanje .
U okviru projekta razvijaju se edukativni sadržaji, uključujući digitalne dosjee, podcast serije te putujuće izložbe, čime se potiče aktivno sudjelovanje građana svih generacija. Projekt istovremeno jača međunarodnu suradnju muzeja, arhiva i istraživačkih institucija te doprinosi stvaranju zajedničke europske memorije.
Otvorenje izložbe Everyday Danube. Childhood & Youth, je u srijedu, 25. ožujka 2026. u 12 sati u Kapucinsku 36, Osijek. Kroz fotografije, predmete i osobne priče iz više zemalja dunavske regije, izložba donosi slojevitu sliku odrastanja u 20. stoljeću – od bezbrižnih trenutaka igre i zajedništva do iskustava rada, migracija i gubitka.
Koncept izložbe strukturiran je kroz tri tematske cjeline:
Pripadanje (Belonging) – obitelj, zajednica i društvene uloge
Otkrivanje (Discovering) – prostori, igra i svakodnevni predmeti
Sjećanja (Remembering) – iskustva, događaji i osobne memorije
Izložba potiče posjetitelje na aktivno promišljanje vlastitog djetinjstva kroz pitanja o identitetu, slobodi, društvenim očekivanjima i prijenosu vrijednosti između generacija . Time se stvara prostor za dijalog između prošlosti i sadašnjosti, osobnog i kolektivnog iskustva. Realizirana je u suradnji međunarodnih partnera iz Hrvatske, Slovačke, Moldavije i Njemačke, u sklopu projekta koji financira Zaklada Baden-Württemberg kroz program Perspektive Donau .
U realizaciji izložbe sudjeluju sljedeće institucije:
Muzej Slavonije, Osijek, Hrvatska
Slovački nacionalni muzej – Muzej kulture karpatskih Nijemaca, Bratislava, Slovačka
Nacionalni muzej povijesti Moldavije, Kišinjev, Moldavija
Institut za kulturnu analizu Nijemaca istočne Europe, Freiburg, Njemačka
Voditeljica projektnih aktivnosti u ime Muzeja Slavonije je viša kustosica pedagoginja Jesenka Ricl, koja ujedno potpisuje i grafičko oblikovanje izložbe, čime projekt dobiva snažnu edukativnu i interpretativnu dimenziju.
Izvor/foto: Muzej Slavonije

Kino Urania – Srijeda, 25. ožujka 2026.
2026-03-25 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Frankofonija: Mlade majke- Jeunes mères (105 min) PREMIJERA
17:00 David (109 min) SINK PREMIJERA
18:30 Kino klub: Bez izbora- No other choice (139 min)
19:00 Sentimentalna vrijednost- Sentimental Value/Affeksjonsverdi (133 min)
21:00 Kino klub: Frankofonija: Privatni život- A private Life (103 min)
21:15 Projekt spasitelj- Project Hail Mary (156 min) PREMIJERA

Webinar "Obiteljske večeri"
2026-03-25 19:00 - 21:00 | Hrvatska
Sedmo on-line predavanje „Obiteljske večeri“ koje organiziraju Savjetovališta Đakovačko-osječke nadbiskupije, Hrvatsko društvo bračnih i obiteljskih savjetovatelja, Institut za novu evangelizaciju Sveti Ivan Pavao II. i Povjerenstvo za brak i obitelj osječkih dekanata održat će se 25. ožujka u 19 sati putem ZOOM platforme
U sedmom susretu ciklusa pozornost se usmjerava na izazove suvremenog roditeljstva i sve češći fenomen popustljivog odgoja. Predavanje pod naslovom „Epidemija popustljivog odgoja“ održat će Matej Čuljak, psiholog i psihoterapeut.
U okviru predavanja bit će riječi o obilježjima popustljivog odgojnog stila, njegovim uzrocima i posljedicama za djecu i obiteljske odnose. Poseban naglasak bit će stavljen na funkcioniranje bračnog para unutar takvog odgojnog obrasca te na važnost zajedničkog i usklađenog roditeljskog djelovanja.
Prijaviti se i registrirati za sudjelovanje moguće je putem sljedeće poveznice:
https://us06web.zoom.us/meeting/register/nNaE33l3QmqfvtDax5M-1w
Sudjelovanje je besplatno, a predavanje je namijenjeno roditeljima, bračnim parovima, stručnjacima i svima koji žele dublje razumjeti dinamiku suvremenog odgoja te promišljati o zdravim granicama, odgovornosti i zajedničkom roditeljstvu.
Foto: ilustracija/Pixabay

8. Međunarodni kongres translacijske medicine za studente medicine i mlade liječnike
2026-03-26 11:00 - 2026-03-28 19:00 | Građevinski i arhitektonski fakultet u Osijeku, Građevinski i arhitektonski fakultet u Osijeku, Osijek, Hrvatska, 31400, Croatia (Local Name: Hrvatska)
Otvorenje 8. Međunarodnog kongresa translacijske medicine za studente medicine i mlade liječnike – Osijek Student Congress (OSCON) koji će se održati od 26. do 28. ožujka 2026. godine u prostorijama Građevinskog i arhitektonskog fakulteta, Medicinskog fakulteta te Fakulteta agrobiotehničkih znanosti u Osijeku. Ceremonija otvorenja kongresa bit će upriličena 26. ožujka 2026. godine u 11 sati na GRAFOS-u.
Tema ovogodišnjeg OSCON-a je „Skrojeno po mjeri: od uvida u genom do inteligentne imunološke skrbi“. Ovom temom želimo istaknuti početak nove ere medicine, vremena u kojem razumijevanje ljudskog organizma doseže dublje molekularne razine, a terapijski pristupi postaju sve personaliziraniji i precizniji. Kroz spoj suvremenih istraživanja i kliničkog iskustva, kongres donosi uvid u medicinu budućnosti – medicinu koja povezuje znanstvenu izvrsnost i humanistički pristup te omogućuje razvoj terapija prilagođenih individualnim karakteristikama svakog pacijenta. Poseban naglasak ovogodišnjeg kongresa stavljen je na imunoonkološko liječenje, područje koje posljednjih godina donosi značajan napredak u liječenju malignih bolesti kroz primjenu terapija usmjerenih na aktivaciju i modulaciju imunološkog sustava. Na ovogodišnjem kongresu očekuje se 380 sudionika što ga čini jednim od najvećih međunarodnih studentskih kongresa u široj regiji. Osim iz Hrvatske, sudionici dolaze i iz Mađarske, Srbije i Sjeverne Makedonije. Osim studenata Medicinskih fakulteta, ove godine sudjelovati će i oni Stomatološkog fakulteta te Odjela za biologiju.
Kako bismo ovu kompleksnu i iznimno aktualnu temu približili studentima medicine i mladim liječnicima, program kongresa obuhvaća 14 interaktivnih radionica i 9 stručnih predavanja, osmišljenih tako da potiču kritičko razmišljanje, praktične vještine i razumijevanje suvremenih terapijskih pristupa. Sudionici će imati priliku učiti od vodećih stručnjaka, sudjelovati u raspravama te steći znanja koja nadilaze teoriju i nalaze izravnu primjenu u budućem profesionalnom radu.
Izvor/foto: KBC Osijek

Promocija 41. Osječkog zbornika
2026-03-26 12:00 - 14:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Promocija 41. Osječkog zbornika, stručno-znanstvene publikacije Muzeja Slavonije održat će se u četvrtak, 26. ožujka 2026. u 12 sati u Knjižnici Muzeja Slavonije, Trg pape Ivana Pavla II., br. 1, Osijek.
Zasigurno je to jedna od najdugovječnijih muzeoloških publikacija u nas koja kontinuirano izlazi od 1942. godine. Riječ je o reprezentativnom časopisu/zborniku/stručnom i znanstvenom glasilu koji i danas uspješno odolijeva vremenu, prilagođavajući se svojim člancima iz raznih područja (arheologije, numizmatike, povijesti, povijesti umjetnosti, etnologije i etnografije, prirodoslovlja, muzeologije, knjižničarstva, tehničkih znanosti, muzejske pedagogije, konzervacije-restauracije) potrebama šire znanstvene i stručne zajednice. Od prvog broja, pod uredništvom dr. Josipa Bösendorfera, Osječki zbornik objavljuje radove djelatnika Muzeja Slavonije, no i brojnih istaknutih znanstvenika Osijeka, Hrvatske, a sve više i stručnjaka izvan naših granica čiji su radovi vezani uz Osijek i Slavoniju.
Zbornik će predstaviti dr. sc. Marina Kovač, viša kustosica i dr. sc. Marina Vinaj, glavna urednica.
Najnoviji broj 41 donosi niz zanimljivih radova ponajviše vezanih uz osječku i slavonsku povijest koji će zasigurno obogatiti našu kulturno-povijesnu priču.
Izvor/foto: Muzej Slavonije

Kino Urania - Četvrtak, 26. ožujka 2026.
2026-03-26 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Frankofonija: Orlovi republike-Eagles of the Republic (129 min) PREMIJERA
17:15 Sentimentalna vrijednost- Sentimental Value/Affeksjonsverdi (133 min)
19:00 Kino klub: Frankofonija: kviz Bitno i nebitno o Švicarskoj
19:40 Projekt spasitelj- Project Hail Mary (156 min)
19:45 Kino klub: Frankofonija: Zvuk bubnjeva- Tambour Battant (90 min)

Izložba - Skice za širu sliku
2026-03-26 19:00 - 20:30 | Galerija Knifer, Županijska 30, Osijek, Hrvatska, Croatia (Local Name: Hrvatska)
SKICE ZA ŠIRU SLIKU
autora Doriana Trepića
Četvrtak, 26. ožujka 2026. u 19 sati
Galerija Knifer, Županijska 30, Osijek
Dorian Trepić donosi nam ciklus slika nastao iz dugotrajnog i strpljivog rada – slojeva boje, ponavljanja i tišine koje se talože u materijalni oblik. Ovo nije izložba brzih dojmova ni glasnih gesti. Upravo suprotno – poziv je to na usporavanje, na trenutak koncentracije usred svakodnevne buke.
Svaka slika organizirana je kroz teksturalnu mrežu koja nastaje intuitivno, gotovo meditativno – kao da se umjetnik kroz rad vraća sebi. Rezultat je niz radova koji ne zahtijevaju objašnjenje, već prisutnost. Dođite bez žurbe i dopustite si da ostanete malo dulje.
O izložbi
Izložba “Skice za širu sliku” Doriana Trepića okuplja radove različitih formata u kojima se slikarska površina promatra kao analitičko polje unutarnjih, mentalnih struktura. Umjesto narativnog sadržaja, u središtu je sam proces slikanja – ponavljanje, trajanje i postupno građene slike kroz slojeve boje, geste i teksture. Radovi nastaju kao rezultat dugotrajnog samorefleksivnog slikarskog procesa u kojemu umjetnik razvija vlastiti ritam rada. Svaki je rad organiziran kroz teksturalnu mrežu koja dominira kompozicijom i djeluje kao okvir unutar kojega se slikarski elementi postupno sabiru. Ponavljanje tih mreža nije mehaničko, već intuitivno rekonstruirano – riječ je o procesu u kojem se umjetnik svjesno ograničava kako bi dosegnuo stanje smirenosti i fokusa. Takva radna disciplina vodi prema trenutku slikarskog zasićenja, točki u kojoj rad postaje cjelovit. Slikarska površina pritom postaje mjesto kondenzacije trajanja – materijalni zapis vremena utkanog u slojeve boje. Ciklus proizlazi iz autorove odluke da unutar slikarstva zaustavi ubrzani tok suvremene vizualne produkcije. U prostoru ponavljanja i fokusa slika postaje autonomno polje u kojem se vrijeme zgušnjava u materijalni oblik. Takav pristup otvara prostor kontemplacije i usporenog gledanja nudeći promatraču iskustvo koncentrirane prisutnosti i tihog, stabilnog dijaloga sa slikom.
O autoru
Dorian Trepić rođen je 26. rujna 1990. godine u Osijeku. Nakon završene Škole za tekstil, dizajn i primijenjene umjetnosti upisuje Umjetničku akademiju u Osijeku koju završava 2018. godine. Sudjelovao je na brojnim nacionalnim i internacionalnim samostalnim i zajedničkim izložbama ( Zagreb, Rijeka, Ljubljana ,Zurich..). Sudjelovao na rezidencijama Frans Masereel Centrum u Belgiji te Artist quarter Budapest u Budimpešti . Dobitnik je pohvale za najbolji studentski rad tijekom akademske godine 2015/2016. Živi i radi u Osijeku te je član HDLU-a u Osijeku.
Izvor/foto: Arheološki muzej Osijek
